‏ ‏05/08/2020

**בתום תקופת פיילוט במתקני החברה:**

**מקורות עוברת לתאורה ידידותית לסביבה,**

**שתפחית את זיהום האור במתקנים שלה, הפרוסים ברחבי ישראל**

בתום פיילוט של שנתיים, באתרים ספציפיים, חברת המים הלאומית, תפעיל תכנית ייעודית, אשר תביא לצמצום ההשפעות של אמצעי התאורה במתקני החברה, על החי והצומח בסביבה.

התכנית להפחתת זיהום האור במתקני מקורות, באמצעות מעבר לתאורה ידידותית לסביבה, הושקה לפני שנתיים, כפיילוט באתר אשכול, כחלק ממדיניות פיתוח בר-קיימא שמובילה החברה ומתוך מחויבות עמוקה לשילוב ערכי טבע וסביבה בפעילותה, וכעת, לאחר סיום הפיילוט, הוחלט בחברת המים הלאומית, על הפעלתה במגוון רחב של מתקני החברה, הפרוסים ברחבי המדינה.

במסגרת הפרויקט, **המתקיים בשיתוף החברה להגנת הטבע, רשות הטבע והגנים והמשרד להגנת הסביבה**, תציג מקורות חזון חדש לצמצום זיהום האור, כאשר מרבית מתקני מקורות יוחשכו בשעות הלילה ויוארו רק בשעת הצורך. לפי הערכות, יישומה של התכנית, יוביל להתייעלות ולחיסכון בזמן ובמשאבים בתהליכי תכנון התאורה ולצמצום משמעותי בצריכת האנרגיה ובעלויות התחזוקה, בהיקף של כ - **600,000 ₪ בשנה.**

**אברום בן יוסף, סמנכ"ל הנדסת המערכת ב"מקורות"**: "מדובר בנדבך נוסף בתהליכי החדשנות ובניהול סיכונים אקולוגיים, שמקורות מובילה בשנים האחרונות. התוכנית לצמצום זיהום האור, מצטרפת לפעילויות נוספות בתחום מימוש הפוטנציאל באנרגיה הירוקה, שימוש בחומרים ידידותיים לסביבה ומזעור הפגיעה בטבע ובנוף".

**אלון רוטשילד, מנהל תחום המגוון הביולוגי בחברה להגנת הטבע**" :זיהום אור, זו סוגייה יחסית חדשה, מבחינה סביבתית, לא טיפלו בה עד היום והיא אינה מוסדרת עדיין במסגרת רגולטורית

לכן, יש חשיבות כל כך גדולה, שגופי תשתית, כמו מקורות, לוקחים אחריות ויוזמה התנדבותית, כי הם אינם מחוייבים לכך, ועושים משהו בנידון.

"חשוב לציין, שזה צעד לא רק עם השפעות סביבתיות חיוביות, אלא עם רווח כלכלי עבור אותה החברה, כלומר מצב של ווין ווין, לכולם. אנחנו מקווים כי חברות נוספות, ילכו בעקבות מקורות ויאמצו את המודל הזה - גם יחסכו לעצמם כסף וגם ייטיבו עם הסביבה והטבע".